Foto: Andijon viloyati hokimligi matbuot xizmati 11 fevral kuni Andijon viloyatining Marhamat tumanidagi ikki qavatli uyda yong‘in yuz berdi. Yong‘in 7 ta yong‘in-qutqaruv ekipaji yordamida o‘chirildi. Andijon viloyati hokimligi matbuot xizmatiga ko‘ra, mazkur vaziyat viloyat hokimi tomonidan nazoratga olingan. Ta’kidlanishicha, yong‘inni bartaraf etish ishlaridan so‘ng, aholini qo‘llab-quvvatlash ishlari tashkil etilgan. Hozirda uyni tezkor tartibda ta’mirlash harakatlari boshlangan. Aholi vakillari ovqatlanishi va boshqa zaruriyatlar yuzasidan barcha kerakli sharoitlar yaratilmoqda.